Azekka-nni, taqcict, mi teddem cwiṭ-nni n uɣrum aberkan i (d)as-id-ttaken yal ṣṣbeḥ ,tessufeɣ ileɣan ad ten-tawi s alma anda ara ksen am wakken i txeddem yal ass. Amecṭuḥ-nni deg watmaten yeḍfer deffir-s s tuffra. Mi wwḍen s amkan, iwala acu i la txeddem :tuli s aẓru, tsers aɣrum-nni fell-as, tserreḥ-as s uḥiḥa, iẓri-s yendefq-d, yeɣleb leḥmali. Iwala aẓru-nni yettaεlay, ileɣman-nni ur kessen ara, tettrun ula d nutni ... Dɣa amecṭuḥ-nni deg watmaten ur yeṭṭif ara iman-is ur yeṣbir ara, yeffeɣ-d seg umkan-nni anda yeffer,iruḥ qsada ɣer teqcictnni, yenna-yas s lemɣiḍa: -Deg leεnaya-m ma ur yi-d-tenniḍtidet!D taklit kemmi, neɣ d weltma-tneɣ?